- Պետք է մի բան փաստենք, որ Հայաստանի իշխանությունները չունեն այնպիսի հնարավորություններ, այնպիսի ուժ, ինչպիսին ունի Իրանը: Ուրեմն, այդպիսի բիրտ մեթոդներով չեն կարող ճնշել: Նման ցույցերի ժամանակ մի քանի հարյուր մարդ է սպանվում Իրանում, այս անգամ ընդամենը մոտ քսան զոհ եղավ, չնայած գուցե ոչ պաշտոնական տվյալներով ավելի շատ են: Բայց մեր իշխանություններն այդպիսի հնարավորություններ չունեն: Բացի դրանից Իրանում, որպես կանոն, սոցիալական ցանցերն են արգելափակում, որը բավականին պակասեցնում է լուրջ գործողություններ կազմակերպելու հնարավորությունները: Մեզ մոտ իշխանությունները սոցիալական ցանցերն արգելափակելու հնարավորություն չունեն, եւ, բարեբախտաբար, ավելի շատ են կախված Արեւմուտքից, քան Իրանի իշխանությունները: Դրա համար էլ այս պահին նման ակցիաների ժամանակ այդպիսի ճնշումները Հայաստանում քիչ հավանական են: